# Camí dels Monjos

El Camí dels Monjos és un camí històric d'origen medieval que connecta el monestir de Sant Cugat del Vallès i monestir de Sant Llorenç del Munt, situat al cim de la Mola. El camí passa pels termes municipals de Sant Cugat del Vallès, Sant Quirze del Vallès, Terrassa i Matadepera, al Vallès Occidental. Té un recorregut de 27,43 km i una elevació que varia dels 120 m, a Sant Cugat del Vallès, als 1.103 m al cim de la Mola.
Actualment està senyalitzat i és un dels senders oficials de la Federació d'Entitats Excursionistes de Catalunya tipificat com a sender de petit recorregut PR-C 31. Enllaça amb els senders de gran recorregut GR 173, GR 6 i GR 97 i amb el sender de petit recorregut PR-C 13.

## Característiques

El Camí dels Monjos té les següents característiques:
* Comarques: Vallès Occidental
* Municipis: Sant Cugat del Vallès, Sant Quirze del Vallès, Terrassa i Matadepera
* Distància: 27,43 km
* Durada: 6:15 h
* Desnivell positiu: 1.368 m
* Desnivell negatiu: 389 m
* Administrador de la ruta: Ajuntament de Sant Cugat

## Història

Hi ha una llegenda relacionada amb l'origen del Camí dels Monjos que explica que l'abat i els monjos de Sant Llorenç del Munt van demanar permís al bisbe de Barcelona per assentar-se en un altre indret, ja que les seves terres no eren gens productives i l'aïllament del monestir els feia patir el mal de la tristesa.
El bisbe els va deixar marxar sempre que respectessin un mandat que caminant sense travessar cap riu, torrent o riera, s'establissin on millor els anés i va ser aquest el que van utilitzar. Per aquest motiu el camí segueix la carena que separa la conca del Besòs (a l'est) de la del Llobregat (a l'oest), o les dels seus afluents el riu Ripoll i la riera de Rubí, sense travessar cap curs d'aigua.

## Descripció de l'itinerari

| Temps Totals | Distàncies Totals | Punt itinerari |
| 0:00 h | 0,000 km | Sant Cugat del Vallès. |
| 0:02 h | 0,189 km | Enllaç amb el GR-173 |
| 0:40 h | 2,734 km | Autopista AP-7. |
| 1:35 h | 6,474 km | Can Camps. Enllaç amb el GR-6 i el GR-173 |
| 1:48 h | 7,403 km | Urbanització Can Barata. |
| 2:09 h | 8,767 km | Enllaç amb el GR-6 i PR-13 |
| 2:15 h | 9,185 km | Enllaç amb el PR-13 |
| 2:23 h | 9,770 km | Can Parellada. |
| 2:44 h | 11,619 km | Can Sabater del Torrent. Autovia A-18. Enllaç amb el GR-173 i el PR-13 |
| 3:23 h | 13,934 km | Can Torrella del Mas. |
| 3:31 h | 14,528 km | Cementiri de Terrassa. |
| 4:09 h | 17,127 km | Barri de La Grípia. |
| 4:15 h | 17,560 km | Masia de Can Montllor. Enllaç amb el GR-97 |
| 4:41 h | 19,207 km | Santa Magdalena del Puigbarral. |
| 4:52 h | 19,968 km | Matadepera. Enllaç amb el PR-13 i el GR-173 . |
| 5:06 h | 20,985 km | Pavelló d'Esports. Enllaç amb el PR-13 . |
| 5:23 h | 21,966 km | Enllaç amb el GR-173 |
| 6:00 h | 24,027 km | Els dipòsits. |
| 6:06 h | 24,430 km | Canal dels Monjos. |
| 6:12 h | 24,820 km | Quatre Camins de Can Pobla. |
| 6:15 h | 24,940 km | Camí de la Senyora. |
| 6:18 h | 25,142 km | El Pi del Vent. |
| 6:37 h | 25,896 km | Horts dels Monjos. |
| 6:45 h | 26,285 km | La Mola (1.103 metres). Monestir de Sant Llorenç del Munt. |

## Referències

* 1 2 Oller, Joan Manel «Un camí de llegenda» (PDF). Suplement especial Parc Natural de Sant Llorenç i l'Obac. La Torre del Palau [Terrassa], 01-11-2013, p. 7 [Consulta: 1r març 2021].
* ↑ «PR-C 31 Camí dels Monjos». Federació d'Entitats Excursionistes de Catalunya. [Consulta: 1r març 2021].
* ↑ «Camí dels Monjos». Catalunya.com. [Consulta: 1r març 2021].

## Enllaços externs

* PR-C 31 Camí dels Monjos – Federació d'Entitats Excursionistes de Catalunya
* Camí dels Monjos – Catalunya.com